b'\n_START_ARTICLE_\nLesna sova\n_START_SECTION_\nOpis\n_START_PARAGRAPH_\nLesna sova je srednje velika sova, ki zraste od 37\xe2\x80\x9343\xc2\xa0cm in ima razpon peruti med 96\xe2\x80\x93104\xc2\xa0cm. Ima veliko glavo z velikimi, rjavimi o\xc4\x8dmi, ki so odli\xc4\x8dno prilagojene gledanju v popolni temi. Ta sova naj bi imela najbolj\xc5\xa1i no\xc4\x8dni vid med vsemi pticami, saj je v njeni mre\xc5\xbenici ve\xc4\x8d kot 56.000 receptorjev za svetlobo na kvadratni milimeter._NEWLINE_Po celem telesu prevladujejo rjavi odtenki, ki se vzor\xc4\x8dasto prelivajo od svetlih do temnih tonov. Ogla\xc5\xa1a se v mraku in pono\xc4\x8di z zna\xc4\x8dilnimi klici. Najbolj pogost skovik je kuvit, samci pa se med parjenjem ogla\xc5\xa1ajo z zamolklim \xc2\xbbhuh-hu\xc2\xab in \xc4\x8dez nekaj sekund trepetajo\xc4\x8de \xc2\xbbhu-u-u-u-u-u\xc2\xab. Ti klici so eni najbolj pogostih v na\xc5\xa1ih gozdovih in so postali sinonim za sovje ogla\xc5\xa1anje.'